|  |
| --- |
|  |

Obec Tušická Nová Ves vyhlasuje dňom 26. 8. 2024 podľa § 4 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len „zákon č. 596/2003 Z. z.“) a podľa § 5 zákona č. 552/2003 Z. z. o výkone práce vo verejnom záujme v znení neskorších predpisov

**výberové konanie**

na obsadenie miesta riaditeľa/-ky

**Základnej školy s materskou školou Tušická Nová Ves 64, 072 02 Tušická Nová Ves.**

**Predpoklady na výkon pracovnej činnosti vedúceho pedagogického zamestnanca**

podľa § 9 ods. 1 písm. a), b), c) a d) v súlade s § 39 ods. 3 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov (ďalej len „zákon č. 138/2019 Z. z.“):

* kvalifikačné predpoklady na výkon pracovnej činnosti v príslušnej kategórii a v podkategórii pedagogického zamestnanca alebo príslušnej kategórií odborného

zamestnanca,

* splnenie podmienky zaradenia do kariérového stupňa samostatný pedagogický zamestnanec alebo samostatný odborný zamestnanec,
* najmenej päť rokov pedagogickej praxe
* bezúhonnosť ,
* zdravotná spôsobilosť,
* ovládanie štátneho jazyka
* splnenie podmienky neodvolania z funkcie riaditeľa z dôvodov podľa § 3 odseku 7 písm. a), c) a e) alebo odseku 8 písm. c) zákona č. 596/2003 Z. z. o štátnej práve v školstve a školskej samospráve a o zmene a doplnení niektorých zákonov v znení neskorších predpisov .

**Zoznam požadovaných dokladov:**

* žiadosť o účasť vo výberovom konaní,
* štruktúrovaný profesijný životopis,
* overené kópie dokladov o vzdelaní podľa § 39 ods. 3 zákona č. 138/2019 Z. z,
* potvrdenie o dĺžke pedagogickej činnosti preukazujúce najmenej 5 rokov pedagogickej činnosti podľa § 3 ods. 5 zákona č. 596/2003 Z. z.,
* čestné vyhlásenie o zdravotnej spôsobilosti,
* písomný návrh koncepcie rozvoja školy podľa § 4 ods. 1 zákona č. 596/2003 Z. z.,
* čestné vyhlásenie o neodvolaní z funkcie riaditeľa podľa § 3 ods. 7 písm. a), c) a e) a ods. 8 písm. c) zákona č. 596/2003 Z. z.,
* čestné vyhlásenie podľa § 15a ods. 7 zákona č. 138/2019 Z. z. o bezúhonnosti, skutočnosti, že voči uchádzačovi nie je vznesené obvinenie a skutočnosti, že na jeho osobu nie je podaná obžaloba.

Žiadosť o účasť vo výberovom konaní spolu s požadovanými dokladmi je potrebné doručiť v termíne **do 23. 09. 2024 do 15,00 hod.** na adresu:

**Obec Tušická Nová Ves**

**072 02 Tušická Nová Ves 167**

v zalepenej obálke s uvedením adresy odosielateľa a s označením:

 **„Výberové konanie – Základná škola s materskou školou Tušická Nová Ves 64 – NEOTVÁRAŤ.“**

Vyhlasovateľ výberového konania si vyhradzuje právo nezaradiť do výberového konania uchádzačov, ktorí nespĺňajú požadované podmienky. Žiadosti o účasť vo výberovom konaní doručené po termíne, nebudú zaradené do výberového konania. Prihláseným uchádzačom, ktorí splnia požadované podmienky, bude písomne oznámený termín a miesto výberového konania , najmenej 7 dní pred jeho konaním.

Osobné údaje uchádzačov o pracovnú pozíciu budú spracúvané v súlade s čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Ďalšie informácie o spracúvaní osobných údajov sú zverejnené na webovom sídle prevádzkovateľa https://www.tusickanovaves.sk /.

V Tušickej Novej Vsi 26. 8. 2024

|  |
| --- |
|  |
| Rastislav Jakuboc  |
| starosta obce |